

**PODMIENKY ZÁPISU**

**Dieťa sa do materskej školy prijíma na základe písomnej žiadosti zákonného zástupcu.**

**Zákonný zástupca spolu s písomnou žiadosťou o prijatie dieťaťa do materskej školy**

**predloží aj potvrdenie o zdravotnom stave dieťaťa od všeobecného lekára pre deti**

**a dorast, ktorého súčasťou je aj údaj o povinnom očkovaní a rodný list na porovnanie**

**údajov uvedených v žiadosti.**

Na predprimárne vzdelávanie v materskej škole sa prijímajú spravidla deti od troch

do šiestich rokov veku.

Uprednostnené budú deti:

* pre ktoré bude predprimárne vzdelávanie povinné t.j. deti, ktoré do 31. augusta 2022 dosiahnu 5 rokov,
* s pokračovaním plnenia povinného predprimárneho vzdelávania(§ 28a ods. 3 Zákona 209/2019 Z.z) a to na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast

a s informovaným súhlasom zákonného zástupcu alebo zástupcu zariadenia.

Deti od dvoch rokov sa prijímajú výnimočne, ak sú vytvorené vhodné materiálne,

personálne a iné potrebné podmienky, vrátane kapacitných možností materskej školy.